b'\n_START_ARTICLE_\nSantjago de Kompostela\n_START_SECTION_\nMiestas\n_START_PARAGRAPH_\nKompostelos Santjago katedra ribojasi su pagrindine miesto aik\xc5\xa1te. Legendos byloja, jog apa\xc5\xa1talo Jok\xc5\xabbo palaikai buvo apgabenti \xc4\xaf Galisij\xc4\x85 palaidojimui. 813 m. pagal viduram\xc5\xbei\xc5\xb3 legend\xc4\x85, \xc5\xa1viesi \xc5\xbevaig\xc5\xbed\xc4\x97 lyd\xc4\x97jo piemen\xc4\xaf, kuris nakt\xc4\xaf ved\xc4\x97 savo kaimen\xc4\x99 \xc4\xaf kapaviet\xc4\x99 Kompostelos Santjage. Vieta i\xc5\xa1 prad\xc5\xbei\xc5\xb3 buvo vadinama Libredon kalnu, o fizin\xc4\x97 topologija leid\xc5\xbeia v\xc4\x97jams nuo j\xc5\xabros i\xc5\xa1sklaidyti debesis i\xc5\xa1kart vir\xc5\xa1 galvos. Piemuo skubiai prane\xc5\xa1\xc4\x97 savo atradim\xc4\x85 Irijos miesto vyskupui Teodorui. Vystukas paskelb\xc4\x97, jog palaikai buvo apa\xc5\xa1talo Jok\xc5\xabbo ir i\xc5\xa1kart prane\xc5\xa1\xc4\x97 karaliui Alfons\xc4\x85 II Ovjedo mieste. Pagerbti \xc5\xa1v. Jok\xc5\xabb\xc4\x85, jo palaik\xc5\xb3 radimo vietoje buvo pastatyta katedra. Legenda gausi stebuklingais \xc4\xafvykiais leido katalikyb\xc4\x97s tik\xc4\x97tojams i\xc5\xa1laikyti tvirtov\xc4\x99 \xc5\xa1iaur\xc4\x97s Ispanijoje per krik\xc5\xa1\xc4\x8dioni\xc5\xb3 kry\xc5\xbeiaus \xc5\xbeygius prie\xc5\xa1 marus, bet taip pat leido vystis ir pl\xc4\x97stis miestui.\n_START_SECTION_\nPopuliacija\n_START_PARAGRAPH_\nMiesto gyventoj\xc5\xb3 skai\xc4\x8dius 2012 m. buvo 95 671, o metropoliteno siek\xc4\x97 178 695 gyventojus._NEWLINE_2010 m. mieste gyveno 4 111 u\xc5\xbesienie\xc4\x8diai, t. y. 4.3% bendros populiacijos. Pagrindin\xc4\x97s tautyb\xc4\x97s - brazil\xc5\xb3 (11%), portugal\xc5\xb3 (8%), kolumbijos (7%)._NEWLINE_Pagal kalb\xc4\x85, 2008 m. duomenimis, 21.17% populiacijos visad kalba galis\xc5\xb3 kalba, 15% visad kalba ispani\xc5\xa1kai. 31% kalba daugiausia galis\xc5\xb3 kalba ir 32.17% daugiausia ispan\xc5\xb3 kalba. Pagal Galisijos vald\xc5\xbeia (Xunta de Galicia), 2010 m. studija parod\xc4\x97, jog 38.5% miesto pagrindini\xc5\xb3 ir vidurini\xc5\xb3 mokykl\xc5\xb3 mokini\xc5\xb3 Galis\xc5\xb3 kalba yra j\xc5\xb3 gimtoji.'